Last saved by: Mihal Miroslav

OKRESNÁ PROKURATÚRA PEZINOK 
Šenkvická cesta 5, 902 01 Pezinok

Číslo: Pv 516/16/1107-3	Pezinok 14.11.2016 
EEČ: 2-14-75-2016
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno a Trestného zákona
prečin: porušovanie domovej slobody podľa § 194 odsek 1 Trestného zákona
Rozhodol: 	prokurátor Okresnej prokuratúry Pezinok 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX XXXXX, Slovensko
väzba: nie
ktorá je trestne stíhaná pre trestný čin:
-	prečin: krádež podľa § 212 odsek 2 písmeno a Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
-	prečin: porušovanie domovej slobody podľa § 194 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
po vzájomnej dohode so samostatne stíhanými XXXXX, XXXXX a XXXXX dňa 26.04.2015 v presne nezistenom čase v doobedňajších hodinách si prisadli k poškodenému XXXXX, ktorý v tom čase sedel v pohostinstve Zástavka v Pezinku na Holubyho ul. pri hoteli Jeleň, kde spoločne pili alkoholické nápoje, následkom čoho XXXXX zaspal, pričom obvinení využili tento stav a zmocnili sa kľúčov od rodinného domu poškodeného v Pezinku na Bratislavskej ulici č. 186/61, do ktorého všetci spoločne vošli a následne mu z domu odcudzili  karbobrúsku zn. Black and Decker zelenej farby v hodnote 29,22,-Eur, elektrickú pílu zn. ASIST modrej farby v hodnote 89,99,-Eur, novú gurtňu zn. WURT červenej farby v hodnote 3,82,-Eur, skrutkovač zn. WURT červenej farby s magnetickým koncom a  viacerými násadami v hodnote 10,-Eur, malé guľaté čierne rádio v hodnote 33,99,-Eur, diaľkový ovládač na DIGI v hodnote 12,99,-Eur, pánsku čiernu košeľu so sivými pásikmi s krátkymi rukávmi v hodnote 15,-Eur, vojenský nôž zn.  Glock v hodnote 35,-Eur, dýku s 20 cm čepeľou v hodnote 39,-Eur, starý ďalekohľad v hodnote 5,-Eur, mobilný telefón zn. Nokia 6020 v hodnote 20,-Eur, holiaci strojček zn. Philips v hodnote 30,-Eur, doklady týkajúce sa  dôchodkového sporenia, rôzne potraviny z chladničky a z trezoru odcudzil dámske hodinky zo žltého kovu v hodnote 49,-Eur, čím poškodenému XXXXX, spôsobili celkovú škodu krádežou vo výške 373,78,-Eur.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
Vyšetrovateľ Okresného riaditeľstva PZ XXXXX, Odboru kriminálnej polície, 2. Oddelenia vyšetrovania /ďalej len vyšetrovateľ PZ/ uznesením sp. zn. XXXXX zo dňa 14.05.2015 podľa §199 začal trestné stíhanie pre prečin krádeže podľa §212 ods. 2 písm. a/ Tr. zák. v súbehu prečinom porušovania domovej slobody podľa §194 ods. 1 Tr. zák. a prečin  neoprávnené vyrobenie a používanie platobného prostriedku, elektronických peňazí alebo inej platobnej karty podľa §219 ods. 1 Tr. zák. 
Dňa 13.10.2005 vyšetrovateľ PZ podľa §206 ods. 1 Tr. por. vzniesol okrem iného obvinenie XXXXX pre prečin krádeže spolupáchateľstvom podľa §20 k § 212 ods. 2 písm. a/ Tr. zák. v súbehu s prečinom porušovania domovej slobody spolupáchateľstvom podľa §20 k §194 ods. 1 Tr. zák. na vyššie uvedenom skutkovom základe.

Uvedená vec XXXXX bola uznesením vyšetrovateľa PZ zo dňa 24.08.2016 v zmysle §21 ods. 1 Tr. por. vylúčená na samostatné konanie

Vykonaným vyšetrovaním v uvedenej veci bolo dostatočne preukázané, že skutok sa stal, je trestným činom a spáchala ho obvinená.

Vyšetrovateľ PZ predložil dňa 14.10.2016 na Okresnú prokuratúru XXXXX vyšetrovací spis s návrhom na zastavenie trestného stíhania v časti obv. XXXXX. Preskúmaním vyšetrovacieho spisu som dospel k záveru, že  tento návrh je dôvodný.

Vyšetrovateľ do spisového materiálu okrem iného zabezpečil na podklade žiadosti adresovanej matrike XXXXX oznámenie o úmrtí XXXXX, nar. XXXXX, z ktorého je zrejmé, že obvinená zomrela dňa 25.04.2016 v Modre.  

V zmysle § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

V zmysle § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku

Vzhľadom na vyššie uvedené som rozhodol tak, ako je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Mihal 
prokurátor